Die wêreld in foto’s – 23 November 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Groep senior entoesiaste tree op by ŉ 700 jaar oue ginko-boom in China. Die boom lok jaarliks toeriste vanweë sy blareprag. Foto: Xy Yu, Xinhua ŉ Lugfoto van ŉ die Lalu-vleiland in China wat die habitat is van meer as 5 000 voëls. Die vleiland strek oor byna 13 km2. Foto: Purbu Zhaxi, Xinhua ŉ Model tydens die Boedapest-modeweek in Hongarye. Foto: Attila Volgyi, Xinhua ŉ Reusepanda is Donderdag in die Liziping-natuurreservaat in China vrygelaat. China het tans 518 reusepandas in aanhouding en wil graag ŉ nasionale park vir dié diere begin waar hulle vryheid kan geniet. Foto: Yang Jin, Xinhua ŉ Afgaanse veiligheidsbeampte staan wag by ŉ bus wat beskadig is tydens ŉ selfmoordbomaanval in die oostelike provinsie Nangarhar. Agt mense is in die aanval dood en 17 is beseer. Foto: Mohammad Anwar Danishyar, AP